
	Anotācija (ex-ante)
1.3. Pašreizējā situācija, problēmas un risinājumi
	Iebildums
No anotācijā sniegtās informācijas izriet, ka tiek ierosināts valstij dividendēs izmaksājamo 2023.gada peļņas daļu 40 476 euro novirzīt kapitālsabiedrības saules paneļu elektrostacijas piegulošās teritorijas labiekārtošanas izbūves izmaksu segšanai, kas kvalificējas kā komercdarbības atbalsts kapitālsabiedrībai un attiecīgā atbalsta piešķiršanā būtu jāpiemēro atbilstošs komercdarbības atbalsta regulējums. Vienlaikus anotācijā nav sniegts skaidrojums par to, vai attiecīgais finansējums tiks piešķirts tikai tādām investīcijām, kas nepieciešamas valsts apmaksāto veselības pakalpojumu nodrošināšanai, atbalsts kurai tiek sniegts saskaņā ar Eiropas Komisijas 2011.gada 20.decembra lēmumu Nr.2012/21/ES “Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (turpmāk - VTNP lēmums), vai tomēr tas tiks piešķirts arī tādas infrastruktūras izbūvei, kas kalpos darbībām, kuras nav vai arī ir tikai daļēji saistītas ar valsts apmaksāto veselības pakalpojumu nodrošināšanu un atbalsts kurām neietilpst VTNP lēmuma tvērumā. Proti, no anotācijas, kā arī no Finanšu ministrijas rīcībā saņemtās informācijas izriet, ka saskaņā ar 2024.gadā iepirkuma procedūras “Saules elektrostacijas parkam piegulošās teritorijas infrastruktūras labiekārtošana” rezultātiem, būvniecības darbu objekts ietver, piemēram, elektroauto uzlādes staciju no atjaunīgās enerģijas; papildus ielas apgaismojumu, izmantojot energoefektīvus risinājumus. Skaidrojam, ka atbalsts anotācijā iekļauto objektu labiekārtošanai, t.sk., stāvlaukuma, elektroauto uzlādes stacijas no atjaunīgās enerģijas un papildus ielas apgaismojuma, izmantojot energoefektīvus risinājumus, ir pieļaujams un attiecināms saskaņā ar VTNP lēmumu tikai tiktāl un tādā apmērā, cik tas ir sasaistīts ar valsts apmaksāto veselības pakalpojumu nodrošināšanu noslēgtā deleģējuma līguma ietvaros ar Nacionālo veselības dienestu. Tādējādi gadījumā, ja saules paneļu elektrostacijas piegulošās teritorijas izbūve un apkalpošana netiek paredzēta tikai valsts apmaksāto veselības pakalpojumu nodrošināšanai, bet arī iespējamām citām izmaksu vai pakalpojumu pozīcijām ārpus VTNP lēmuma tvēruma, novirzītā valstij dividendēs izmaksājamā 2023.gada kapitālsabiedrības peļņas daļa būtu jāpiešķir saskaņā ar kādu citu komercdarbības atbalsta regulējumu, piemēram, Eiropas Komisijas 2023.gada 13.decembra regulu Nr.2023/2831 par Līguma par Eiropas Savienības darbību 107. un 108.panta piemērošanu de minimis atbalstam.
Ņemot vērā minēto, lūdzam Veselības ministriju izvērtēt plānotā finansējuma izlietošanas mērķi un papildināt anotāciju un nepieciešamības gadījumā arī Ministru kabineta rīkojuma projektu, nodrošinot atbilstību piemērojamajam komercdarbības atbalsta regulējumam.

